Stesen Pasar Seni

**Stesen Pasar Seni** ialah stesen transit bersepadu yang terletak berhampiran Pasar Seni, Kuala Lumpur, Malaysia. Pasar Seni merupakan stesen bagi Laluan Kelana Jaya dan Laluan Sungai Buloh-Kajang. Stesen ini dinamakan sempena Pasar Seni yang berdekatan dan terletak berhampiran Jalan Petaling dan kawasan yang dikenali sebagai Chinatown Kuala Lumpur. 

Stesen ini mula dibuka kepada awam dengan perasmian segmen pertama PUTRA LRT (kini Laluan Kelana Jaya) yang melalui 10 stesen bertingkat antara stesen Kelana Jaya dan stesen ini pada 1 September 1998. Laluan Sungai Buloh-Kajang pula mula berkhidmat di stesen ini pada 17 Julai 2017 dengan perasmian fasa kedua laluan ini antara stesen Muzium Negara dan stesen Kajang.

Stesen ini juga menempatkan hab bas RapidKL utama iaitu Hab Pasar Seni dimana 18 laluan bas berkhidmat di hab ini. Selain itu, terdapat jambatan pejalan kaki menghubungkan stesen ini dengan   , yang mempunyai perkhidmatan KTM Komuter dan KTM ETS.

## Sejarah
Stesen ini secara rasminya dibuka pada 1 September 1998 yang menempatkaan perkhidmatan PUTRA LRT (kini Laluan Kelana Jaya) ke stesen Kelana Jaya. Semasa pembukaan, stesen ini merupakan terminus utara bagi perkhidmatan PUTRA LRT. Hampir setahun kemudian, perkhidmatan PUTRA LRT disambung ke utara sehingga stesen Terminal PUTRA (kini stesen Gombak).

Hab Bas Pasar Seni, terletak dibawah bagunan stesen LRT Pasar Seni, melalui proses pengubaisuaian selepas beroperasi selama 30 tahun. Hab baharu ini dibuka pada 18 Mac 2014 dimana terdapat enam platform dan sembilan Passenger Information System (Inggeris; Melayu: Sistem Maklumat Penumpang) bagi menampung puluhan laluan bas dan menambah keselesaan pengguna Rapid Bus. Pada Jun 2016, sebuah laluan pejalan kaki telah dibuka kepadaa awam yang menghubungkan aras legar LRT Pasar Seni dengan Kompleks Dayabumi dan Bagunan Pos Besar Kuala Lumpur.

Laluan MRT Sungai Buloh-Kajang mula berkhidmat di stesen ini pada 17 Julai 2017 selepas pembukaan fasa kedua laluan ini dari stesen Muzium Negara ke stesen Kajang. Pada masa yang sama, sebuah jejambat pejalan kaki dan eskalator menghubungkan kawasan berbayar kedua-dua stesen dibuka, memudahkan penumpang untuk menukar diantara Laluan Kelana Jaya dan Laluan Sungai Buloh-Kajang tanpa membeli tiket baharu. Stesen bawah tanah MRT ini dibina di tapak yang dahulunya digunapakai oleh Hentian Bas Klang, Kompleks Plaza Wawasan dan Pusat Membeli Belah UO. Ketiga-tiga bagunan ini telah dimusnahkan pada 2012 untuk kerja-kerja pembinaan stesen MRT.

## Ciri-ciri stesen
### Lokasi
Stesen LRT Pasar Seni terletak di pusat bandar Kuala Lumpur, Malaysia diantara Jalan Sultan di sebelah timur dan Sungai Klang di sebelah barat. Stesen MRT Pasar Seni pula terletak di sebuah tapak yang dahulunya digunapakai oleh Hentian Bas Klang, Kompleks Plaza Wawasan dan Pusat Membeli Belah UO. Antara mercu tanda di sekitar stesen ini adalah Pasar Seni, Chinatown Kuala Lumpur (Jalan Petaling), Kuil Sri Mahamariamman, Tokong Sin Sze Si Ya, Masjid Negara, Kompleks Dayabumi, Wisma Tun Sambanthan, Taman Megalith Petronas, bagunan Public Bank, Stadium Chin Woo, bagunan Pejabat Pos Besar Kuala Lumpur, Stesen Keretapi Kuala Lumpur dan Taman Budaya Kuala Lumpur.

### Pelan stesen

Stesen ini terdiri daripada dua stesen berbeza yang disambungkan oleh laluan pejalan kaki bertingkat: stesen LRT Pasar Seni dan stesen MRT Pasar Seni. Stesen LRT Pasar Seni adalah stesen bertingkat dengan tiga tingkat: aras platform, aras legar, dan aras tanah. Stesen MRT Pasar Seni pula adalah stesen bawah tanah dengan tiga tingkat: aras tanah, aras legar dan aras platform. Sebuah pejalan kaki disediakan bagi menghubungkan kawasan berbayar LRT dengan kawasan berbayar MRT yang boleh diakses di aras legar. 

Stesen LRT Pasar Seni mempunyai satu platform tengah di atas ruang legar untuk perkhidmatan Laluan Kelana Jaya manakala stesen MRT Pasar Seni mempunyai satu platform tengah di bawah ruang legar untuk perkhidmatan Laluan Sungai Buloh-Kajang. Di stesen LRT Pasar Seni, terdapat kemudahan bagi Orang Kurang Upaya (OKU) seperti platform mesra OKU dan lif. Di stesen MRT Pasar Seni, terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

### Reka bentuk dalaman
Sama dengan stesen-stesen MRT bawah tanah yang lain, bagunan pintu stesen diinspirasikan dripada kristal kuarza yang boleh dijumpai di the permatang kuarza Bukit Tabur di Gombak, Selangor. Untuk bahagian dalam stesen MRT Pasar Seni, stesen ini telah diberi tema "Kuala" yang memaparkan sejarah pembagunan Kuala Lumpur.

### Pertukaran
Stesen Pasar Seni terletak kira-kira 150m timur laut  Stesen Kuala Lumpur. Walaupun tidak bersebelahan, namun peta transit rasmi APAD dan RapidKL menunjukkan kedua-dua stesen sebagai satu pertukaran antara Laluan Kelana Jaya, Laluan Sungai Buloh-Kajang dengan KTM Komuter. Oleh itu, penumpang yang ingin bertukar laluan di sini harus melalui jejambat pejalan kaki merentasi Sungai Klang dan Jalan Tun Sambanthan.

### Perkhidmatan bas
Dibawah bagunan stesen LRT Pasar Seni terdapat hab bas utama bagi rangkaian bas RapidKL iaitu Hab Bas Pasar Seni. Laluan-laluan bas RapidKL yang berkhidmat di hab ini adalah laluan BET3, BET4, 180, 600, 640, 650, 750, 751, 770, 772, 780, 781, 782, 821 dan 851. Laluan bas GoKL Ungu, laluan bas Seranas 700, laluan bas Wawasan Sutera 710 dan 734 juga berkhidmat di hab ini.

## Galeri
### Am

File:SBK Line Pasar Seni Entrance B 6.jpg|Permandangan panorama stesen LRT Pasar Seni di sebelah kiri, pintu masuk ke stesen MRT di tengah dan jalan ke Jalan Tun H. S. Lee di sebelah kanan.
File:SBK Line Entrance B 7.jpg|Stesen LRT Pasar Seni di sebelah kiri dan pintu masuk stesen MRT di sebelah kanan.
File:SBK Line Pasar Seni Plaza 2.jpg|Permandangan plaza aras jalan stesen MRT Pasar Seni dengan pintu masuk kaca dan stesen LRT Pasar Seni di belakang.
File:SBK Line Pasar Seni Jalan Sultan 1.jpg|Pintu masuk stesen MRT Pasar Seni (kiri) dan stesen LRT (belakang) sepanjang Jalan Sultan.


### Stesen LRT

File:Pasar Seni station (Kelana Jaya Line) (exterior), Kuala Lumpur.jpg|Bahagian luar stesen LRT Pasar Seni.
File:KJ Line Pasar Seni Entrance 4.jpg|Eskalator dari Jalan Tun Tan Cheng Lock ke pintu masuk stesen.
File:KJ Line Pasar Seni Entrance 2.jpg|Kawasan menghala ke arah pintu stesen.
File:KJ14 Pasar Seni LRT Concourse 20231216 094806.jpg|Pintu masuk ke aras legar stesen.
File:KJ Line Pasar Seni Concourse Level 2018 1.jpg|Kawasan tidak berbayar aras legar stesen LRT di mana terletaknya mesin tiket, setelah pengubahsuaian pada tahun 2018. 
File:Pasar Seni station (Kelana Jaya Line) (concourse level), Kuala Lumpur.jpg|Permandangan aras legar stesen LRT pada tahun 2007. Stesen LRT pada mula direka dengan tema seni bina Melayu untuk mencerminkan suasana Pasar Seni berdekatan.
File:KJ14 Pasar Seni LRT Concourse 20231216 094825.jpg|Pagar tambang dari aras konkos tidak berbayar stesen LRT.
File:KL light rail (5621408482).jpg|Tren tiba di platform LRT Pasar Seni.
File:Pasar Seni LRT.jpg|Papan tanda LRT Pasar Seni.
File:KJ14 KG16 Pasar Seni LRT-MRT Entrance E 20240501 122017.jpg|thumb|Sambungan pejalan kaki dari stesen keretapi Kuala Lumpur ke stesen LRT Pasar Seni, merentasi Sungai Klang dan Jalan Tun Sambathan
File:KJ14 Pasar Seni LRT Concourse 20260101 153235.jpg|Aras legar stesen LRT ketika waktu puncak


### Stesen MRT

File:SBK Line Pasar Seni Platform 2.jpg|Tangkapan panorama aras platform stesen.
File:SBK Line Pasar Seni Platform 1.jpg|Aras platform stesenn.
File:SBK Line Pasar Seni Bench 2.jpg|Aras platform stesen menunjukkan bangku direka oleh Chan Lee Kang yang telah dipilih melalui pertandingan rekabentuk bangku.
File:SBK Line Pasar Seni Bench 1.jpg|Plak di aras platform stesen menghargai Chan Lee Kang sebagai pereka bangku stesen.
File:KG16 Pasar Seni MRT Concourse 20260101 153549.jpg|Aras legar stesen.
File:KG16 Pasar Seni MRT Concourse 20260101 153607.jpg|Pintu berbayar menghadap ke arah pintu A stesen MRT.
File:SBK Line Pasar Seni Entrance A 5.jpg|Pintu A stesen di Jalan Sultan.
File:SBK Line Pasar Seni Entrance A 1.jpg|Permandangan Jalan Sultan daripada Pintu A.
File:SBK Line Pasar Seni Entrance B 8.jpg|Pintu A stesen di Jalan Sultan Mohamed.
File:SBK Line Pasar Seni Entrance B 2.jpg|Pandangan dekat Pintu B.
File:SBK Line Pasar Seni Entrance B 1.jpg|Melihat keluar daripada Pintu B.
File:SBK Line Pasar Seni Plaza 3.jpg|Plaza aras tanah stesen MRT Pasar Seni.


### Sambungan LRT-MRT

File:KJ14 KG16 Pasar Seni LRT-MRT Entrance C 20260101 153432.jpg|Pemandangan jejambat pejalan kaki dari aras legar stesen LRT.
File:SBK Line Pasar Seni LRT-MRT Link Bridge 3.jpg|Eskalator daripada Aras Legar stesen MRT ke jejambat pejalan kaki.
File:KJ14 KG16 Pasar Seni LRT-MRT Entrance C 20260101 153502.jpg|Eskalator menghala bawah ke aras legar stesen MRT daripada jejambat pejalan kaki.
File:SBK Line Pasar Seni LRT-MRT Link Bridge 5.jpg|Aras legar stesen MRT menghadap eskalator ke jejambat pejalan kaki tersebut.
File:SBK Line Pasar Seni LRT-MRT Link Bridge 1.jpg|Pandangan luar jejambat pejalan kaki merentasi Jalan Sultan Mohamed, dengan stesen LRT di sebelah kiri dan stesen MRT di sebelah kanan.
File:SBK Line Pasar Seni Link Bridge 6.jpg|Permandangan jambatan hubungan daripada stesen LRT.
File:Panorama of Pasar Seni LRT and MRT.jpg|Permandangan jambatan hubungan diantara stesen MRT di sebelah kiri dan stesen LRT di sebelah kanan pada Mei 2017.
File:SBK Line Pasar Seni LRT-MRT Link 2.jpg|Permandangan sama pada September 2017.


## Rujukan